Міхаіл Клімовіч (на здымку) прысвяціў сваё жыццё працы ў вёсцы. Родам ён з Нялепава. Пасля заканчэння Мар’інагорскага сельскагаспадарчага тэхнікума вярнуўся на малую радзіму. І з 1988 года завіхаецца ў гаспадарцы “Грыцкевічы”. Спачатку быў механікам. Цяпер працуе на зямлі. На сваім магутным “Фэндце 930” увесну рыхтуе глебу і займаецца сяўбой. У сезон нарыхтоўкі кармоў прасуе сена, сянажную масу. У час уборкі прасуе салому. Гэтай восенню ён задзейнічаны на ворыве і сяўбе азімых культур.